Στις **εκλογές στη Βόρεια Μακεδονία** δικαίωμα ψήφου έχουν όσες και όσοι είναι ηλικίας 18 ετών και άνω.

Στη χώρα υπάρχει πολύ εύθραυστή πολιτική κατεύθυνση, και κατά μεγάλα διαστήματα ακυβερνησία και αναρχία, ενώ οι κυβερνήσεις της Βόρειας Μακεδονίας, δεν φαίνεται ακόμα να είναι έτοιμες να ενταχθούν πλήρως στην Ευρωπαϊκή Ένωση λόγω άλυτων ζητημάτων, ακόμα και των πιο απλών όπως ζητήματα για το Περιβάλλον, τα Ανθρώπινα δικαιώματα, την εγκληματικότητα και την Ευρωπαϊκή Προοπτική της χώρας. Οι κυβερνήσεις της Βόρειας Μακεδονίας, έχουν κατηγορηθεί πολλές φορές από τη διεθνή κοινότητα, για παραπλάνηση, προβοκάτσια, διαφθορά ακόμη και για απόλυτη και ξεκάθαρη νοθεία στις εκλογές, σε μεγάλο βαθμό, ενώ η Βόρεια Μακεδονία από την ανεξαρτησία της το 1991, έχει εξαιρετικά τις χειρότερες σχέσεις με όλες τις γειτονικές τις χώρες:

* Με την Ελλάδα, η Βόρεια Μακεδονία είχε για πολλά χρόνια διαμάχη σχετικά με το ονοματολογικό της ζήτημα, το οποίο επιλύθηκε με τη Συμφωνία των Πρεσπών μόλις το 2018.
* Με την Βουλγαρία, υπάρχει αντίστοιχη έντονη διαμάχη σχετικά με το ζήτημα της επίσημης γλώσσας, η οποία Βουλγαρία θεωρεί την Σλαβομακεδονική γλώσσα, διάλεκτο της Βουλγαρικής, και η οποία χώρα η οποία έθεσε βέτο, στο να μην ενταχθεί η Βόρεια Μακεδονία στην Ευρωπαϊκή Ένωση.
* Με την Αλβανία, υπάρχει επίσης αντίστοιχη έντονη διαμάχη σχετικά με το θέμα των μειονοτήτων της το οποίο δεν έχει ξεκαθαριστεί, ειδικότερα με την Αλβανική μειονότητα, στην οποία υπάρχουν μεγάλα προβλήματα, προβλήματα διαβίωσης και κατά διαστήματα μεγάλες ταραχές, ενώ το 2019, στη χώρα έγινε η Αλβανική γλώσσα, η δεύτερη επίσημη γλώσσα.
* Τέλος και με την Σερβία, υπάρχει επίσης αντίστοιχη έντονη διαμάχη σχετικά με το θέμα των δικών της μειονοτήτων (Σέρβοι της Βόρειας Μακεδονίας), καθώς και με πολιτικά ζητήματα της πρώην Γιουγκοσλαβίας.

Πρόσφατες εκλογές
-----------------

### 2016

Κύριο λήμμα: Βουλευτικές εκλογές στην πρώην Γιουγκοσλαβική Δημοκρατία της Μακεδονίας (2016)
Οι πιο πρόσφατες βουλευτικές εκλογές διεξήχθησαν πρόωρα στις 11 Δεκεμβρίου 2016. Επαναληπτικές εκλογές διενεργήθηκαν στις 25 Δεκεμβρίου 2016 στο Τεάρτσε και στο Γκόστιβαρ, παρότι το αποτέλεσμα παρέμεινε αμετάβλητο στο Τεάρτσε, όπου το κυβερνών VMRO-DPMNE διατήρησε τη μικρή πλειοψηφία.

### 2014

Κύριο λήμμα: Γενικές εκλογές στην πρώην Γιουγκοσλαβική Δημοκρατία της Μακεδονίας (2014)
Οι εκλογές του 2014 διεξήχθησαν στις 13 Απριλίου (πρώτος γύρος προεδρικών) και στις 27 Απριλίου 2014 (βουλευτικές και δεύτερος γύρος προεδρικών). Πρόεδρος επανεξελέγη ο Γκιόργκι Ίβανοφ με ποσοστό 55,28% στον δεύτερο γύρο, κερδίζοντας τον αντίπαλό του, Στέφο Πενταρόφσκι (41,1%).

Προεδρικές εκλογές
------------------

### 2009

Κύριο λήμμα: Προεδρικές εκλογές στην Πρώην Γιουγκοσλαβική Δημοκρατία της Μακεδονίας (2009)
Προεδρικές εκλογές διεξήχθησαν το 2009. Ο πρώτος γύρος διενεργήθηκε στις 22 Μαρτίου του 2009, ταυτόχρονα με τις δημοτικές εκλογές. Συνολικά 524 ξένοι παρατηρητές, επέβλεψαν την ψηφοφορία του πρώτου γύρου. Σύμφωνα με τα στοιχεία της Κρατικής Εκλογικής Επιτροπής, το ποσοστό συμμετοχής, λίγο πριν κλείσουν οι κάλπες, διαμορφώθηκε στο 48,73%. Εξαιτίας των χιονοπτώσεων δεν διεξήχθη η ψηφοφορία σε 103 εκλογικά τμήματα. Ο Γκιόργκι Ιβάνοφ, εκλεκτός του πρωθυπουργού Νίκολα Γκρούεφσκι, προηγήθηκε από τον πρώτο γύρο με 35%, έναντι 20% για τον Λιούμπομιρ Φριτσκόφσκι,τον οποίο στηρίζει το Σοσιαλδημοκρατικό Κόμμα. Στον δεύτερο γύρο, ο οποίος διενεργήθηκε στις 5 Απριλίου, επικράτησε ο Ιβάνοφ με ποσοστό 63% έναντι 36% για τον αντίπαλό του.

Βουλευτικές εκλογές
-------------------

### 2008

Κύριο λήμμα: Βουλευτικές εκλογές στην πρώην Γιουγκοσλαβική Δημοκρατία της Μακεδονίας (2008)
Την 1η Ιουνίου του 2008 διεξήχθησαν πρόωρες βουλευτικές εκλογές στη χώρα. Οι εκλογές προκηρύχθηκαν έπειτα από την αρνησικυρία που άσκησε η Ελλάδα στην είσοδο της ΠΓΔΜ στο ΝΑΤΟ. Από την εποχή της ανεξαρτησίας, το 1991, ήταν η πρώτη φορά που διεξήχθησαν πρόωρες εκλογές στο βαλκανικό κράτος.

Τα δύο μεγαλύτερα κόμματα κατήλθαν στις εκλογές με συνασπισμούς. Συγκεκριμένα, το VMRO-DPMNE σχημάτισε συνασπισμό με την ονομασία "Για μια καλύτερη "Μακεδονία" "με 18 μικρότερα κόμματα, συμπεριλαμβανομένων του Δημοκρατικού Συνασπισμού, του Σοσιαλιστικού Κόμματος, του Κόμματος για τη Δημοκρατική Ανανέωση και του Κόμματος της Δικαιοσύνης. Το SDSM (Σοσιαλδημοκρατική Ένωση) της Ράντμιλα Σεκερίνσκα συγκρότησε οκτακομματικό συνασπισμό με το όνομα "Ήλιος – Συνασπισμός για την Ευρώπη" και συμπεριέλαβε το Νέο Σοσιαλδημοκρατικό Κόμμα

### 2011

Κύριο λήμμα: Βουλευτικές εκλογές στην πρώην Γιουγκοσλαβική Δημοκρατία της Μακεδονίας (2011)
Στις βουλευτικές εκλογές, οι οποίες διεξήχθησαν πρόωρα στις 5 Ιουνίου 2011, ο κυβερνών συνασπισμός του πρωθυπουργού Νίκολα Γκρούεφσκι (VMRO-DPMNE) εξασφάλισε ποσοστό 38,98% και 56 έδρες έναντι 32,78 % για τη Σοσιαλδημοκρατική Ένωση (SDSM) του Μπράνκο Τσερβένκοφσκι και της Ράντμιλα Σεκερίνσκα με 42 έδρες.

Παραπομπές
----------

1. ↑  «Macedonia sets December 11 for snap elections». Press TV. 18 Οκτωβρίου 2016. Αρχειοθετήθηκε από το πρωτότυπο στις 12 Δεκεμβρίου 2016. Ανακτήθηκε στις 30 Δεκεμβρίου 2016.
2. ↑  «Macedonia: With Revote at Polling Station on Sunday, Distribution of Mandates Depends on Vote Count». Independent.mk. 21 Δεκεμβρίου 2016. Αρχειοθετήθηκε από το πρωτότυπο στις 27 Δεκεμβρίου 2016. Ανακτήθηκε στις 30 Δεκεμβρίου 2016.
3. ↑  Kole Casule (6 Μαρτίου 2014). «Macedonia calls early parliamentary election for April 27». Reuters. Αρχειοθετήθηκε από το πρωτότυπο στις 10 Μαρτίου 2014. Ανακτήθηκε στις 19 Απριλίου 2014.
4. ↑  «ДИК: Иванов 534.154 гласови, Пендаровски 398.008». 24 Vesti. 28 Απριλίου 2014.
5. ↑  «Έκλεισαν οι κάλπες στη ΠΓΔΜ». Εξπρές. 22 Μαρτίου 2009. [*νεκρός σύνδεσμος*]
6. ↑  «EurActiv.com - Quiet vote comforts Macedonia's EU bid | EU - European Information on Enlargement & Neighbours». Αρχειοθετήθηκε από το πρωτότυπο στις 23 Νοεμβρίου 2009. Ανακτήθηκε στις 2 Σεπτεμβρίου 2010.
7. ↑  Macedonia vote 'free of violence' - CNN.com
8. ↑  AFP: Macedonia holds polls crucial for EU bid
9. ↑  «Изборите закажани за 1 јуни (Elections appointed on 1 June)» (στα σλαβομακεδονικά). *A1 News*. 2008-04-12.. Ανακτήθηκε στις 2002-04-13.
10. ↑  SETimes.com)
11. ↑  «ΠΓΔΜ: Νικητής ο Γκρούεφσκι, ολοκληρώθηκε η καταμέτρηση». Capital.gr. 6 Ιουνίου 2011.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ευρώπη |
| --- |
|  |
| Ευρωεκλογές | 
Ευρωπαϊκό Κοινοβούλιο |
|  |
| Κράτη μέλη της ΕΕ | 
* Αυστρία
* Βέλγιο
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ιρλανδία
* Ισπανία
* Ιταλία
* Κροατία
* Κύπρος
* Λετονία
* Λιθουανία
* Λουξεμβούργο
* Μάλτα
* Ολλανδία
* Ουγγαρία
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Τσεχία
* Φινλανδία
 |
|  |
| Κράτη μέλη της ΕΖΕΣ | 
* Ελβετία
* Ισλανδία
* Λίχτενσταϊν
* Νορβηγία
 |
|  |
| Υποψήφια και μελλοντικά κράτη προς ένταξη στην ΕΕ | 
* Αλβανία
* Βόρεια Μακεδονία
* Βοσνία-Ερζεγοβίνη
* Γεωργία
* Μαυροβούνιο
* Μολδαβία
* Ουκρανία
* Σερβία
 |
|  |
| Κυρίαρχα κράτη Εκτός ΕΕ | 
* Άγιος Μαρίνος
* Ανδόρρα
* Βατικανό
* Ηνωμένο Βασίλειο
* Μονακό
 |
|  |
| Ευρωπαϊκά Κράτη στα οποία υπάρχει Δικτατορία και Νοθεία | 
* Αζερμπαϊτζάν
* Αρμενία
* Λευκορωσία
* Ρωσία
* Τουρκία
 |
|  |
| Κράτη με περιορισμένη αναγνώριση | 
* Αμπχαζία
* Αρτσάχ
* Κόσοβο
* Νότια Οσσετία
* Υπερδνειστερία
* ΤΔΒΚ
 |
|  |
| Εξαρτημένα και άλλα εδάφη | 
* Γιβραλτάρ
* Γκέρνζι
* Νήσος του Μαν
* Νήσοι Φερόες
* Σβάλμπαρντ
* Τζέρσεϊ
* Ώλαντ
 |
|  |
| Δεν υπάρχουν πλέον ως κράτη | 
* Ανατολική Γερμανία
* Γιουγκοσλαβία
* ΕΣΣΔ
* Σερβία και Μαυροβούνιο
* Τσεχοσλοβακία
 |

 |

|  |  |
| --- | --- |
| 

|  |
| --- |
| * Πύλη:Βόρεια Μακεδονία
 |

 |